Omnibus praesentes litteras inspecturis, Petrus, archipresbyter Soliacensis, salutem in Domino. Noverit universitas vestra quod in nostra praesentia constituti Guillelmus de Pomeio, miles, et Elizabeth uxor sua recognoverunt se vendidisse conventui Sancti Benedicti Floriacensis quatuor stallos ad vendendum panem et vinum, ad vendendum carnes, juxta ecclesiam Sancti Andreae in vico Sancti Benedicti sitos in censiva thesaurarii Sancti Benedicti pro centum denariis parisiensium, de quibus denariis tenuerunt se coram nobis pro pagatis, promittentes fide corporali in manu nostra praestita quod contra venditionem istam de cætero venire nullatenus attentabunt. In cujus rei memoriam et testimonium, praesentibus litteris sigillum nostrum duximus apponendum. Actum anno domini 1244, die dominica ante festum Beatae Mariae Magdalenae.